CELEX: 62011CN0065
Language: el
Date: 2011-02-15 00:00:00
Title: Υπόθεση C-65/11: Προσφυγή της 15ης Φεβρουαρίου 2011 — Ευρωπαϊκή Επιτροπή κατά Βασιλείου των Κάτω Χωρών

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/10
            
         Προσφυγή της 15ης Φεβρουαρίου 2011 — Ευρωπαϊκή Επιτροπή κατά Βασιλείου των Κάτω Χωρών
   (Υπόθεση C-65/11)
   2011/C 130/19
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A. Nijenhuis και Δ. Τριανταφύλλου)
   
      Καθού: Βασίλειο των Κάτω Χωρών
   
      Αιτήματα της προσφεύγουσας
   
   Η Επιτροπή ζητεί από το Δικαστήριο:
   
               —
            
            
               να αναγνωρίσει ότι το Βασίλειο των Κάτω Χωρών, παραλείποντας να διαβουλευθεί με την επιτροπή ΦΠΑ και επιτρέποντας σε μη υποκειμένους στον φόρο να ενταχθούν σε ενιαία φορολογική μονάδα, όπως προκύπτει από την απόφαση VB91/347 της 18ης Φεβρουαρίου 1991, παρέβη τις υποχρεώσεις που υπέχει από τα άρθρα 9 και 11 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1),
            
         
               —
            
            
               να καταδικάσει το Βασίλειο των Κάτω Χωρών στα δικαστικά έξοδα.
            
         
      Ισχυρισμοί και κύρια επιχειρήματα
   
   Το άρθρο 9, παράγραφος 1 της οδηγίας 2006/112/ΕΚ ορίζει ότι ως «υποκείμενος στον φόρο» νοείται οποιοσδήποτε ασκεί, κατά τρόπο ανεξάρτητο και σε οποιονδήποτε τόπο, οικονομική δραστηριότητα, ανεξάρτητα από τον επιδιωκόμενο σκοπό και τα αποτελέσματα της δραστηριότητας αυτής. Το άρθρο 11 της οδηγίας περί ΦΠΑ ορίζει ότι, μετά από διαβούλευση με τη συμβουλευτική επιτροπή για τον φόρο προστιθέμενης αξίας (εφεξής: επιτροπή ΦΠΑ), κάθε κράτος μέλος μπορεί να εκλαμβάνει ως ενιαίο υποκείμενο στον φόρο τα εγκατεστημένα στο έδαφος του ίδιου αυτού κράτους μέλους πρόσωπα, τα οποία είναι μεν ανεξάρτητα μεταξύ τους από νομικής άποψης, συνδέονται όμως στενά από χρηματοδοτικής, οικονομικής και οργανωτικής άποψης.
   Κατά την Επιτροπή, οι Κάτω Χώρες παρέβησαν τις υποχρεώσεις που υπέχουν από τα άρθρα 9 και 11 της οδηγίας 2006/112/ΕΚ, επιτρέποντας σε μη υποκειμένους στον φόρο να ενταχθούν σε ενιαία φορολογική μονάδα. Επιπλέον, οι Κάτω Χώρες παρέβησαν το άρθρο 11 της οδηγίας περί ΦΠΑ, μη διαβουλευόμενες με την επιτροπή ΦΠΑ.
   
      (1)  EE L 347, σ. 1.